《郊庙歌辞。享惠昭太子庙乐章。请神》
唐代·归登

嘉荐既陈，祀事孔明。闲歌在堂，万舞在庭。

外则尽物，内则尽诚。凤笙如闻，歌其洁精。

作者简介：[唐]（七五四至八二○）字冲之，吴县（今江苏苏州）人。崇敬之子。大历七年（七七二）举孝廉高弟。贞元（七八五至八○四）初复登贤良科，历迁工部尚书。有文学，工真、行、草、篆、隶。唐百岩大师怀晖碑为其篆额。贞元三年（七八七）赵赞所撰，唐宰相张延赏碑为其八分书。又尝书径山禅师碑，字皆真行，纵横变动，笔意尤精。卒年六十七。《墨池编、旧唐书本传、集古集、金石录》